**คู่มือ**

**การปฏิบัติงานกองการศึกษา**



**กองการศึกษา เทศบาลตำบลโพนสูง**

**อำเภอไชยวาน จังหวัดอุดรธานี**

**คำนำ**

คู่มือการปฏิบัติงานของกองการศึกษา เทศบาลตำบลโพนสูงฉบับนี้ เป็นส่วนหนึ่งของกรอบโครงสร้าง แนวทางการปฏิบัติหน้าที่และความรับผิดชอบของพนักงานเทศบาล พนักงานครูเทศบาล พนักงานจ้าง กอง การศึกษา เทศบาลตำบลโพนสูง ซึ่งกองการศึกษาเทศบาลตำบลโพนสูง ได้จัดทำขึ้น เพื่อให้พนักงาน เทศบาล พนักงานครูเทศบาล พนักงานจ้าง ของกองการศึกษาได้ศึกษาอย่างเข้าใจในบริบทหน้าที่ที่รับผิดชอบ และนำไปสู่ปฏิบัติงานเพื่อพัฒนาและเพิ่มประสิทธิภาพให้เกิดประโยชน์ต่อผู้รับบริการและผู้มีส่วนได้ส่วนเสีย เป็นสำคัญรวมไปถึงการสร้างมาตรฐานงานอย่างมีคุณภาพและเป็นรูปธรรมเพื่อให้บรรลุวัตถุประสงค์ตาม เป้าหมายการพัฒนางานของกองการศึกษาอย่างรอบด้าน คู่มือการปฏิบัติงานกองการศึกษานี้ได้แสดงให้เห็น ถึงความชัดเจนของรายละเอียดขั้นตอนในการปฏิบัติงานและการปฏิบัติหน้าที่สำหรับตำแหน่งตามมาตรฐาน การปฏิบัติงานของกองการศึกษาเทศบาลตำบลโพนสูง

คณะผู้จัดทำหวังเป็นอย่างยิ่งว่า พนักงานเทศบาล พนักงานครูเทศบาล พนักงานจ้าง ผู้ปฏิบัติหน้าที่ และมีความรับผิดชอบซึ่งเกี่ยวข้องกับงานกองการศึกษา เทศบาลตำบลโพนสูง จะได้นำคู่มือการปฏิบัติงาน ฉบับนี้ไปศึกษาและนำมาใช้ในการปฏิบัติงานได้อย่างมีประสิทธิภาพสูงสุด บรรลุตามหน้าที่ของเทศบาลตำบลโพนสูง อำเภอไชยวาน จังหวัดอุดรธานี ต่อไป

กองการศึกษา เทศบาลตำบลโพนสูง

อำเภอไชยวาน จังหวัดอุดรธานี

**คู่มือการปฏิบัติงาน กองการศึกษา**

**เทศบาลตำบลโพนสูง อำเภอไชยวาน จังหวัดอุดรธานี**

**ที่มาและความสำคัญ**

การจัดทำคู่มือการปฏิบัติราชการของกองการศึกษา เทศบาลตำบลโพนสูง เนื่องจากการอยู่ร่วมกันของบุคลากรในองค์กรเป็นส่วนสำคัญที่จะทำให้องค์กรเจริญก้าวหน้าไปในทางที่ดี ดังนั้น เพื่อเป็น เครื่องมือในการกำกับการปฏิบัติงานราชการของกองการศึกษา เป็นไปด้วยความเรียบร้อย ถูกต้อง รวดเร็ว สามารถตอบสนองความต้องการของประชาชนได้อย่างมีประสิทธิภาพ และผู้ปฏิบัติงานได้ทราบและเข้าใจการ ปฏิบัติงาน ขั้นตอนการปฏิบัติงานที่ถูกต้องให้สอดคล้องกับ นโยบาย วิสัยทัศน์ ภารกิจ และเป้าหมายของ องค์กร ในทิศทางเดียวกัน และเป็นเครื่องมือในการกำกับพฤติกรรม การอยู่รวมกันของบุคลากรในองค์กรให้ เป็นแบบแผนเดียวกัน อีกทั้งยังเป็นตัววัดประสิทธิภาพและประสิทธิผลของการปฏิบัติงานของพนักงานในกอง และการพิจารณาเลื่อนค่าตอบแทน การให้ความดีความชอบ การส่งเสริมการมีส่วนร่วม การรับผิดชอบ การ ปฏิบัติงานด้วยความซื่อสัตย์ สุจริต โดยยึดหลักธรรมาภิบาล การจัดระเบียบให้กับองค์กร การสร้างคุณธรรม จริยธรรมภายในองค์กร การสร้างขวัญและกำลังใจให้แก่เจ้าหน้าที่ และส่งเสริมให้บุคลากรมีความก้าวหน้าใน หน้าที่การงาน กองการศึกษา จึงได้จัดทำคู่มือเป็นแนวทางการปฏิบัติงานราชการภายในหน่วยงาน ตาม ลักษณะงานของแต่ละฝ่ายในสังกัดกองการศึกษา โดยมีการแบ่งส่วนราชการภายในดังนี้

**แผนงานการศึกษา**

-งานการศึกษา

-งานการศาสนาวัฒนธรรมและนันทนาการ

**ศูนย์พัฒนาเด็กเล็กในสังกัดเทศบาลตำบลโพนสูง มี ๖ แห่ง**

1. ศูนย์พัฒนาเด็กเล็กวัดสว่างไชยวาน

2. ศูนย์พัฒนาเด็กเล็กวัดป่าศรีชมภูจิตตวิเวก

3. ศูนย์พัฒนาเด็กเล็กวัดชลขันธ์

๔. ศูนย์พัฒนาเด็กเล็กบ้านห้วยยาง

๕. ศูนย์พัฒนาเด็กเล็กบ้านป่าก้าว

๖. ศูนย์พัฒนาเด็กเล็กบ้านโนนสมบูรณ์

**วัตถุประสงค์ของการจัดทำคู่มือการปฏิบัติงาน**

1. เพื่อเป็นแนวทางในการปฏิบัติราชการให้เป็นไปตามมาตรฐานและแบบแผนเดียวกัน

2. เพื่อให้ผู้ปฏิบัติงานทราบและเข้าใจว่าควรทำอะไรก่อนและหลัง

3. เพื่อให้ผู้ปฏิบัติงานทราบว่าควรปฏิบัติงานอย่างไร เมื่อใด กับใคร

4. เพื่อให้การปฏิบัติงานสอดคล้องกับนโยบาย วิสัยทัศน์ ภารกิจ และเป้าหมายขององค์กร

5. เพื่อให้ผู้บริหารติดตามงานได้ทุกขั้นตอน

6. เพื่อเป็นเครื่องมือในการประเมินประสิทธิภาพและประสิทธิผลในการปฏิบัติงานของพนักงาน ในองค์กร

7. เพื่อเป็นเครื่องมือในการตรวจสอบการปฏิบัติงานของแต่ละฝ่าย

8. เพื่อเป็นกรอบกำหนดพฤติกรรมการอยู่รวมกันในกองการศึกษา ได้อย่างมีความสุข

9. เพื่อเป็นแนวทางการสิ่งเสริมคุณธรรม จริยธรรมให้แก่เจ้าหน้าที่ในกองการศึกษา

10.เพื่อกำหนดเป็นแนวทางการปฏิบัติราชการในการให้บริการประชาชนในเขตพื้นที่ได้อย่างรวดเร็ว **ขอบเขต**

การจัดทำคู่มือปฏิบัติงานเพื่อให้ ข้าราชการ พนักงานจ้างตามภารกิจ พนักงานจ้างทั่วไป รวม ไปถึงพนักงานที่ปฏิบัติหน้าที่อื่นๆ ที่ได้รับมอบหมายให้มีหน้าที่รับผิดชอบปฏิบัติงานในสังกัดกองการศึกษา ให้ สอดคล้องกับกฎหมาย ระเบียบ ข้อบังคับ หนังสือสั่งการ มติ หลักเกณฑ์คำสั่งตามหน้าที่ความรับผิดชอบของ แต่ละฝ่าย และวิธีการปฏิบัติงานที่ครอบคลุม ตั้งแต่ขั้นตอนเริ่มต้นจนถึงสิ้นสุดกระบวนงาน

**ความรับผิดชอบ**

การแสดงความรับผิดชอบในการปฏิบัติงานตามตำแหน่งหน้าที่ที่ตนรับผิดชอบตามที่ได้รับมอบหมายรวมไปถึงผู้บังคับบัญชาที่ดูแลและควบคุมงานนั้น ๆ โดยแบ่งสายการบังคับบัญชาตามลักษณะงาน ตามโครงสร้างของส่วนราชการ ดังนี้

**กรอบโครงสร้างส่วนราชการของกองการศึกษา**

ผู้อำนวยการกองการศึกษา

งานส่งเสริมการศึกษา ศาสนาและวัฒนธรรม

งานบริหารการศึกษา

1. งานบริหารการศึกษา 1. งานส่งเสริมการศึกษา ศาสนาและวัฒนธรรม

2. งานแผนงานและงบประมาณด้านการศึกษา 2. งานกีฬาและนันทนาการ

3. งานโครงการ 3. งานโครงการด้านการส่งเสริมฯ

4. งานธุรการ 4. งานธุรการ

5. งานอื่นๆที่เกี่ยวข้องหรือได้รับมอบหมาย 5. งานอื่นๆที่เกี่ยวข้องหรือได้รับมอบหมาย

-หัวหน้าฝ่ายบริหารการศึกษา -หัวหน้าฝ่ายบริหารการศึกษา

-นักวิชาการศึกษา -นักวิชาการศึกษา

-ผู้ช่วยนักวิชาการศึกษา -ผู้ช่วยนักวิชาการศึกษา

-ธุรการกองการศึกษา -ธุรการกองการศึกษา

ศูนย์พัฒนาเด็กเล็กในสังกัดเทศบาลตำบลโพนสูง มี ๖ แห่ง

1. ศูนย์พัฒนาเด็กเล็กวัดสว่างไชยวาน

2. ศูนย์พัฒนาเด็กเล็กวัดป่าศรีชมภูจิตตวิเวก

3. ศูนย์พัฒนาเด็กเล็กวัดชลขันธ์

๔. ศูนย์พัฒนาเด็กเล็กบ้านห้วยยาง

๕. ศูนย์พัฒนาเด็กเล็กบ้านป่าก้าว

๖. ศูนย์พัฒนาเด็กเล็กบ้านโนนสมบูรณ์

-ครู

-ผู้ดูแลเด็ก

**ลักษณะงานที่ปฏิบัติและวิธีปฏิบัติงาน**

**1. งานการศึกษา**

สนับสนุนการบริหารจัดการสถานศึกษา ส่งเสริมสนับสนุนงานด้านวิชาการและบริหารทั่วไป ส่งเสริมการจัดการศึกษาในศูนย์พัฒนาเด็กเล็ก ควบคุม ตรวจสอบ คุณภาพและมาตรฐานการศึกษา และ จัดระบบการประกันคุณภาพ ส่งเสริมศักยภาพการจัดการศึกษาท้องถิ่น รวบรวมข้อมูลเพื่อศึกษาและวิเคราะห์ กำหนดจัดทำแผนและโครงการของกองการศึกษา จัดทำแผนยุทธศาสตร์การพัฒนาการศึกษา และแผนการศึกษา ในส่วนของกองการศึกษา วางแผนพัฒนาด้านการศึกษาขององค์กรปกครองส่วนท้องถิ่น และการลงข้อมูลระบบข้อมูลสารสนเทศทางการศึกษาท้องถิ่น (Local Education Center information system : LEC) เพื่อให้องค์กรปกครองส่วนท้องถิ่นและสถานศึกษาในสังกัดองค์กรปกครองส่วนท้องถิ่น (โรงเรียนและศูนย์พัฒนา เด็กเล็ก) บันทึกข้อมูลนักเรียนและข้อมูลเด็กเล็ก ส่งเสริมและสนับสนุน การจัดทำสาระของหลักสูตร การพัฒนาหลักสูตร การจัดทำกระบวนการเรียนรู้ แนวทางการจัดประสบการณ์ แผนการสอน คู่มือครู การผลิต และการใช้เทคโนโลยี เพื่อการศึกษาส่งเสริมและพัฒนาบุคลากรให้มีคุณภาพ และมาตรฐานที่เหมาะสมตามมาตรฐานวิชาชีพ สนับสนุนค่าใช้จ่ายในการจัดการศึกษางานจัดซื้อ จัดจ้าง เงินจัดสรร เงินอุดหนุนทุกประเภท เงินโครงการถ่ายโอนภารกิจ โครงการอาหารเสริม(นม) และโครงการอาหารกลางวัน การจัดการศึกษาปฐมวัยในศูนย์พัฒนาเด็กเล็ก โรงเรียนหรือศูนย์การเรียนรู้ ส่งเสริม สนับสนุน ด้านวิชาการ งบประมาณ บุคลากรให้แก่บุคคล ครอบครัว หน่วยงาน สถานประกอบการในการอบรมเลี้ยงดูบุตรหรือบุคคลที่อยู่ในการดูแล ให้ได้รับการพัฒนา และสามารถจัดการศึกษาปฐมวัยได้ตามความเหมาะสม จัดการศึกษาแบบบูรณาการและแบบองค์ความรู้โดย ให้ความสำคัญทั้งในด้านความรู้ คุณธรรม และกระบวนการเรียนรู้ให้เหมาะสมกับระดับการศึกษา จัดกิจกรรม ให้สอดคล้องกับความสนใจ ความถนัด และธรรมชาติของวัยของผู้เรียน โดยคำนึงถึงความแตกต่างระหว่าง บุคคลและถือว่าผู้เรียนสำคัญที่สุด จัดให้มีระบบความร่วมมือระหว่างศูนย์พัฒนาเด็กเล็ก ผู้ปกครอง ครอบครัว สถานประกอบการ องค์กรหรือสถาบันอื่นในท้องถิ่น เข้ามามีส่วนร่วมในการจัดการศึกษาปฐมวัย ส่งเสริมและ สนับสนุนให้ครูผู้สอนจัดบรรยากาศการเรียนการสอน การจัดสื่อการเรียนการสอน เพื่อส่งเสริมการเรียนรู้ รวมทั้งสามารถใช้การวิจัยเป็นส่วนหนึ่งของการเรียนรู้ โดยผู้เรียนผู้สอนอาจเรียนรู้ไปพร้อมกัน จัดให้มีการวิจัย และพัฒนาด้านการผลิตและพัฒนาเทคโนโลยีเพื่อการศึกษาให้เหมาะกับผู้เรียน ปฏิบัติงานร่วมกับ หรือ สนับสนุนการปฏิบัติงานของหน่วยงานอื่นที่เกี่ยวข้องหรือตามที่ได้รับมอบหมาย บริหารจัดการงานด้านธุรการ งานเอกสาร และการประสานงานกับส่วนราชการต่างๆ ให้เกิดประสิทธิภาพ

**2. งานการศาสนาวัฒนธรรมและนันทนาการ**

ส่งเสริมให้เยาวชนและประชาชนมีคุณธรรม จริยธรรม ศีลธรรม พัฒนาสังคมด้านคุณภาพ ชีวิต ส่งเสริมการเรียนรู้ตามอัธยาศัย พัฒนาบุคลากรให้มีความรู้ ส่งเสริมประเพณีท้องถิ่น โครงการจัดงาน ประเพณีบุญบั้งไฟ จัดชมรม หรือกลุ่มกีฬา ตลอดจนกิจกรรมกีฬาและนันทนาการ เพื่อให้เด็กและเยาวชนได้ พัฒนาทักษะ พัฒนาเยาวชนให้เป็นไปตามแผนพัฒนาเด็กเยาวชนแห่งชาติ ส่งเสริมงานกีฬาและนันทนาการ เผยแพร่ผลการดำเนินงานเพื่อความโปรงใสรวดเร็ว บริหารจัดการงานด้านธุรการ งานเอกสาร และการประสานงานกับส่วนราชการต่างๆ ให้เกิดประสิทธิภาพ

**ขั้นตอนการปฏิบัติงาน และวิธีการติดตามและประเมินผลการปฏิบัติงาน**

กองการศึกษา เทศบาลตำบลโพนสูง ได้กำหนดแนวทางและหลักเกณฑ์เพื่อให้การปฏิบัติงาน ราชการของเจ้าหน้าที่ในกองการศึกษา เป็นไปด้วยความมีระเบียบเรียบร้อย ถูกต้อง รวดเร็ว และสอดคล้อง กับข้อสั่งการของผู้บังคับบัญชาทุกระดับ จึงออกคู่มือปฏิบัติราชการเพื่อใช้เป็นหลักเกณฑ์แนวทางการ ปฏิบัติงานราชการภายในกองการศึกษา ให้ทุกฝ่ายถือปฏิบัติโดยแบ่งการกำหนดแนวทางภายใต้การกำกับดูแล และรับผิดชอบของแต่ละฝ่าย ทั้งนี้ ให้นำหลักเกณฑ์หรือแนวทางการปฏิบัติงานราชการนี้กำหนดเป็นตัว ประเมินความสำเร็จของงานในแต่ละส่วนงานต่อไป ดังนั้น กองการศึกษา ได้กำหนดหลักเกณฑ์ เป็นแนวทาง การปฏิบัติราชการ ดังนี้

**1. การกำหนดด้านงานสารบรรณ การประชาสัมพันธ์ เข้ารับการฝึกอบรมและงานอื่นๆ**

การบันทึกผ่านเว็บไซต์ ประชาสัมพันธ์ ประกาศต่างๆ ของส่วนราชการ การบันทึกผ่าน เว็บไซต์ สื่ออิเล็กทรอนิกส์ต่างๆ ของกองการศึกษา ให้อยู่ในความรับผิดชอบของ เจ้าหน้าที่ระบบ คอมพิวเตอร์ และนักจัดการงานทั่วไป โดยกำหนดให้เจ้าหน้าที่แต่ละฝ่ายส่งมอบเอกสารที่จะดำเนินการให้ เจ้าหน้าที่ผู้รับผิดชอบ ดำเนินการบันทึกผ่านระบบอิเล็กทรอนิกส์ เพื่อเจ้าหน้าที่จะได้ดำเนินการได้อย่าง เรียบร้อยต่อไป

**วิธีการติดตามและประเมินผลการปฏิบัติงาน**

มีภาพผลการดำเนินงาน ร่องรอยการดำเนินงาน เผยแพร่ผ่านเว็บไซต์ที่ทั้งก่อนดำเนินงาน ระหว่างดำเนินงาน และหลังเสร็จสิ้นการดำเนินงาน

**2. การจัดเก็บเอกสารด้านงานสารบรรณ**

1. ให้ทุกฝ่ายในสังกัดกองการศึกษา จัดส่งคำสั่ง ประกาศ หนังสือราชการต่างๆ ให้งานธุรการจัดเก็บ ภายหลังเสร็จสิ้นการดำเนินการเพื่อเก็บรักษา ทั้งนี้ให้เป็นไปตามระเบียบสำนักนายกรัฐมนตรีว่าด้วยสารสารบรรณ พ.ศ. 2526 และแก้ไขเพิ่มเติม ถึง (ฉบับที่ 2) พ.ศ.2548 และหนังสือสั่งการที่เกี่ยวข้อง

2. การเสนองานต่างๆ ให้ทุกฝ่ายส่งแฟ้มไว้ที่โต๊ะเอกสาร แล้วให้นักวิชการศึกษาหรือธุรการกองการศึกษาที่ได้รับมอบหมาย นำแฟ้มออกมาตรวจความถูกต้องแล้วเสนอให้ ผู้บังคับบัญชาตามลำดับชั้น หากเกิดข้อผิดพลาดให้ทำเครื่องหมายไว้ และแจ้งกลับไปยังส่วนที่เสนองานมาเพื่อแก้ไขและนำเสนอใหม่

3. ให้นักวิชาการศึกษา ผู้ช่วยนักวิชการศึกษา หรือธุรการกองการศึกษาที่ได้รับมอบหมาย เข้าตรวจหนังสือสั่งการของกรมส่งเสริมการปกครองท้องถิ่นทุกวัน อย่างน้อยวันละ 2 ครั้ง หากมีหนังสือสำคัญให้ นำเรียนผู้บังคับบัญชาทราบ เพื่อสั่งการต่อไป

4. ให้แต่ละฝ่ายนำผลการปฏิบัติงาน และผลการปฏิบัติตามข้อสั่งการของผู้บังคับบัญชาเพื่อ รายงานผลการปฏิบัติงานของกองการศึกษา ต่อที่ประชุมประจำเดือนทุกเดือน

5. การเดินทางไปราชการให้ทุกคนเขียนคำขออนุญาตในการเดินทางไปราชการทุกครั้ง ยกเว้นเดินทางไปราชการต่างจังหวัดตามหนังสือสั่งการให้ใช้บันทึกขออนุญาตพร้อมคำสั่งในการอนุญาตเดินทางไปราชการ ทั้งนี้ ให้เป็นไปตามระเบียบกระทรวงมหาดไทย 5 ว่าด้วยค่าใช้จ่ายในการเดินทางไปราชการของเจ้าหน้าที่ท้องถิ่น พ.ศ. 2555 และแก้ไข เพิ่มเติมถึง (ฉบับที่ 3) พ.ศ. 2559 6. การเข้ารับการฝึกอบรมตามโครงการต่างๆ ให้เป็นไปตามหน้าที่ความรับผิดชอบ มาตรฐานกำหนดตำแหน่งของแต่ละบุคคล โดยคำนึงถึงความรู้ที่จะได้รับสถานะการเงิน การคลัง และรายงานผลการฝึกอบรมให้ทราบภายหลังจากเดินทางกลับ ตามระเบียบ กระทรวงมหาดไทยว่าด้วยค่าใช้จ่ายในการอบรมขององค์กรปกครองส่วนท้องถิ่น พ.ศ. 2557

7. ให้ทุกฝ่ายดำเนินการถือปฏิบัติตามข้อสั่งการของผู้บังคับบัญชาอย่างเคร่งครัดที่ได้สั่งการ ลงไปและให้ปฏิบัติงานรวมทั้งรายงานผลการปฏิบัติงานภายในระยะเวลาที่กำหนด

8. ให้ทุกฝ่ายที่ประสงค์จะขอข้อมูลต่างๆ ของแต่ละส่วนราชการอื่นๆ ภายในเทศบาลต้องประสานกับส่วนราชการนั้นๆ ก่อนล่วงหน้า เพื่อให้แต่ละฝ่ายที่ขอข้อมูลได้รับความสะดวกจากข้อมูลนั้นๆ เพื่อประกอบในการดำเนินงานของกองการศึกษา ด้วยความ รวดเร็ว และเรียบร้อย เช่น การจัดเตรียมเอกสารด้านการบริหารจัดการที่ดี ITA การจัดเตรียมเอกสารเพื่อรับตรวจงานต่างๆ เป็นต้น

9. การจัดทำควบคุมภายในของกองการศึกษา ของทุกปี ให้ตรวจสอบและรายงาน ผู้อำนวยการกองการศึกษาทราบ และรวบรวมส่งให้หน่วยงานตรวจสอบภายในเทศบาลตำบลโพนสูงทราบและดำเนินการในส่วนที่เกี่ยวข้อง

10.การจัดทำคำสั่งของกอง ที่เกี่ยวข้องกับความรับผิดชอบในหน้าที่ของแต่ละบุคคลในสังกัด ให้จัดทำคำสั่งเสนอผู้บริหารทราบและพิจารณาอนุมัติ และแจ้งให้บุคคลนั้นๆ ทราบ หากมีการปรับปรุงคำสั่งหน้าที่ความรับผิดชอบของเจ้าหน้าที่ในฝ่ายต่างๆ ต้องแจ้งให้ ผู้อำนวยการกองการศึกษา ทราบ เพื่อรายงานให้ผู้บริหารทราบและพิจารณาอนุมัติ คำสั่งต่อไป

11.การเข้าร่วมพิธีการต่างๆ เช่น งานเฉลิมพระชนมพรรษา งานเฉลิมพระเกียรติของพระ ราชวงศ์ งาน/กิจกรรมต่าง ๆ ของเทศบาลตำบลโพนสูง หน่วยงานภายนอกอื่นๆ ให้ ข้าราชการและพนักงานจ้างทุกคนเข้าร่วมกิจกรรมตามที่กองการศึกษาจัดไว้ หากไม่ได้ เข้าร่วมให้ชี้แจงเหตุผลให้ผู้อำนวยการกองการศึกษา ทราบต่อไป

12.ให้ข้าราชการครู และบุคลากรทางการศึกษา และพนักงานจ้าง ถือปฏิบัติตามคำสั่ง ทุกคำสั่งที่ได้รับมอบหมายหน้าที่ต่างๆ โดยเคร่งครัด

**วิิธีการติดตามและประเมินผลการปฏิบัติงาน**

การดำเนินงานด้านเอกสารธุรการ การประสานงาน และการมีส่วนร่วมต่างๆ ต้องเป็นไป ตามระเบียบ คำสั่ง ประกาศ ข้อบังคับ และหนังสือสั่งการที่เกี่ยวข้อง ตรวจสอบจากเอกสารข้อมูลที่จัดเก็บไว้ ในแฟ้มหลังเสร็จสิ้นการดำเนินงาน

**2. การกำหนดด้านแผนงาน/โครงการและงบประมาณด้านการศึกษา**

**1. ด้านแผนงานโครงการ** เป็นไปตามหนังสือกระทรวงมหาดไทย ด่วนที่สุด ที่ มท 0816.2/ว6056 ลงวันที่ 20 ตุลาคม 2559 เรื่อง ซักซ้อมแนวทางการจัดทำแผนพัฒนาการศึกษาสี่ปี (2561-2564) ของ องค์กรปกครองส่วนท้องถิ่น และระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครอง ส่วนท้องถิ่น พ.ศ. 2548 และแก้ไขเพิ่มเติม (ฉบับที่ 2) พ.ศ. 2559 ดังนี้

1.1 การจัดทำแผนพัฒนาการศึกษาสี่ปีของสถานศึกษา ให้สถานศึกษาเสนอร่างแผนพัฒนา การศึกษาสี่ปีของสถานศึกษา ให้คณะกรรมการสถานศึกษาขั้นพื้นฐานพิจารณาให้ความเห็นชอบ และเสนอ ผู้บริหารสถานศึกษาประกาศใช้แผนภายในเดือนมีนาคมของทุกปี และรวบรวมส่งให้กองการศึกษา ดำเนิน การบูรณาการเป็นแผนพัฒนาการศึกษาสี่ปีของเทศบาลตำบลโพนสูงต่อไป

1.2 การจัดทำแผนพัฒนาการศึกษาสี่ปีของเทศบาลตำบลโพนสูง ให้นำแผนพัฒนาการศึกษาสี่ปีของสถานศึกษา และของกองการศึกษา บูรณาการเพื่อเสนอเป็นร่างแผนพัฒนาการศึกษาสี่ปีของเทศบาล ตำบลโพนสูง ให้คณะกรรมการการศึกษาของเทศบาลตำบลโพนสูงพิจารณาให้ความเห็นชอบ และเสนอ นายกเทศมนตรีตำบลโพนสูงอนุมัติประกาศใช้แผนภายในเดือนเมษายนของทุกปี

1.3 การจัดทำแผนพัฒนาท้องถิ่นสี่ปีของเทศบาลตำบลโพนสูง ในส่วนของแผนงานโครงการ กองการศึกษา ให้แต่ละฝ่ายจัดส่งแผนงานหรือโครงการพร้อมรายละเอียดของแต่ละฝ่าย ให้กองแผนและ งบประมาณภายในเดือนเมษายนเพื่อดำเนินการในการรวบรวมจัดทำแผนพัฒนาสี่ปีของเทศบาลตำบลโพนสูงให้แล้วเสร็จ

1.4 การจัดทำแผนดำเนินงานให้จัดส่งแผนดำเนินงานของแต่ละฝ่าย ส่งให้กองแผนและ งบประมาณภายในเดือนกันยายนของทุกปีเพื่อดำเนินการจัดทำแผนดำเนินงานของเทศบาลตำบลโพนสูงต่อไป

**วิธีการติดตามและประเมินผลการปฏิบัติงาน**

1. มีแผนพัฒนาการศึกษาสี่ปีของสถานศึกษา ที่ดำเนินการตามขั้นตอนแล้วเสร็จตามระยะเวลาที่กำหนด การกำหนดด้านแผนงาน/โครงการและงบประมาณด้านการศึกษา

2. มีแผนพัฒนาการศึกษาสี่ปีของเทศบาลตำบลโพนสูง ที่ดำเนินการตามขั้นตอนแล้วเสร็จตามระยะเวลาที่กำหนด

3. มีแผนการดำเนินงานด้านการศึกษาของเทศบาลตำบลโพนสูง ที่ดำเนินการตามขั้นตอนแล้วเสร็จตาม ระยะเวลาที่กำหนด

**2.การจัดทำงบประมาณ** เป็นไปตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2541 และแก้ไขเพิ่มเติมถึง (ฉบับที่ 3) พ.ศ. 2543 ดังนี้

2.1 การจัดทำงบประมาณรายจ่ายประจำปี ให้จัดส่งแผนงบประมาณรายจ่ายให้กองแผนและงบประมาณทันตามช่วงเวลาในการจัดทำงบประมาณ ช่วงเดือนมิถุนายนของทุกปี

2.2 การโอน แก้ไข เปลี่ยนแปลงคำชี้แจงในงบประมาณรายจ่ายประจำปีให้แต่ละฝ่ายตรวจสอบ งบประมาณและจัดทำรายละเอียดการโอน แก้ไข เปลี่ยนแปลงคำชี้แจงพร้อมเหตุผลในการโอน แก้ไข เปลี่ยนแปลงคำชี้แจงให้เจ้าหน้าที่งบประมาณทราบก่อนล่วงหน้า เพื่อดำเนินการขออนุมัติจากผู้บริหารหรือสภาท้องถิ่น

**วิธีการติดตามและประเมินผลการปฏิบัติงาน**

มีการจัดสรรงบประมาณด้านการศึกษาตามที่สถานศึกษาและกองการศึกษา ขอสนับสนุน งบประมาณปรากฏในเทศบัญญัติงบประมาณรายจ่ายประจำปีงบประมาณ และเทศบัญญัติงบประมาณ รายจ่าย เพิ่มเติม (ถ้ามี)

**3.การดำเนินการโครงการและการเบิกจ่ายเงินงบประมาณ**

ให้เป็นไปตามระเบียบกระทรวงมหาดไทย ว่าด้วยค่าใช้จ่ายในการฝึกอบรม และการเข้ารับการฝึกอบรมของเจ้าหน้าที่ท้องถิ่น พ.ศ. 2557 และระเบียบกระทรวงมหาดไทย ว่าด้วยการเบิกจ่ายค่าใช้จ่าย ในการจัดงานการจัดการแข่งขันกีฬา และการส่งเสริมนักกีฬาเข้าร่วมการแข่งขันกีฬาองค์กรปกครองส่วน ท้องถิ่น พ.ศ. 2559 และระเบียบกระทรวงมหาดไทย ว่าด้วยการพัสดุของหน่วยการบริหารราชการส่วน ท้องถิ่น พ.ศ. 2535 และแก้ไขเพิ่มเติมถึง (ฉบับที่ 9) พ.ศ.2553 และระเบียบกระทรวงมหาดไทย ว่าด้วย การรับเงิน การเบิกจ่ายเงิน การฝากเงิน การเก็บรักษาเงินและการตรวจเงินขององค์กรปกครองส่วนท้องถิ่น พ.ศ. 2547 และแก้ไขเพิ่มเติมถึง (ฉบับที่ 3) พ.ศ. 2548 ดังนี้

**1. จัดทำโครงการตามเทศบัญญัติงบประมาณรายจ่าย**

-กรณีจัดทำโครงการให้เสนอผู้บริหารอนุมัติโครงการก่อนดำเนินการโครงการโดยเอกสารที่ต้องแนบ ได้แก่ โครงการ กำหนดการ ประกาศ/คำสั่งแต่งตั้งคณะกรรมการดำเนินงานโครงการ หนังสือแจ้ง ส่วนราชการที่เกี่ยวข้อง เป็นต้น

-บันทึกจัดหาพัสดุ แจ้งกองพัสดุและทรัพย์สิน เพื่อดำเนินตามขั้นตอนตามระเบียบฯ

-ส่งเอกสารเบิกจ่ายภายใน 3 วันหลังตรวจรับพัสดุ

-เจ้าหน้าที่ผู้รับผิดชอบโครงการตามเทศบัญญัติผู้เบิกส่งรูปถ่าย/รายชื่อผู้ร่วมงานและเอกสาร ที่เกี่ยวข้องประกอบการเบิกจ่ายหลังเสร็จสิ้นโครงการภายใน 5 วันทำการ

**2. การยืมเงินตามโครงการ**

ส่งโครงการเอกสารต้นเรื่องทั้งหมดให้กองคลังก่อนวันที่จะใช้เงินไม่น้อยกว่า 5 วันทำการ นอกจากกรณีเร่งด่วน

-จัดทำบันทึกยืมเงินตามแบบ/จัดทำสัญญายืม กำหนดส่งใช้ภายใน 30 วัน นับจากวันที่ได้รับเงิน

-หลังจากดำเนินการโครงการเสร็จสิ้นภายใน 30 วัน นับจากวันที่ได้รับเงิน

**๓. การยืมเงินค่าลงทะเบียน/ค่าเดินทางไปราชการ**

-จัดทำบันทึกยืมเงิน

-ส่งเอกสารต้นเรื่องทั้งหมดพร้อมคำสั่งให้กองคลังก่อนจะใช้เงินไม่น้อยกว่า 5 วันทำการ นอกจากกรณีเร่งด่วน

-จัดทำสัญญายืมกำหนดส่งใช้ภายใน 15 วัน นับจากวันที่กลับมาถึง

-ครบกำหนดส่งใช้เงินยืม

-จัดทำบันทึกส่งใช้เงินยืม

-ส่งเอกสารรายงานการเดินทางทั้งหมดพร้อมใบสำคัญรับเงิน

-ถ่ายเอกสารต้นเรื่องแนบ

**วิธีการติดตามและประเมินผลการปฏิบัติงาน**

มีการรายงานผลการปฏิบัติงานการดำเนินงานโครงการว่าเป็นไปตามวัตถุประสงค์โครงการ และเป็นไปตามแผนการดำเนินงานที่วางไว้หรือไม่

**บทเฉพาะกาล**

ให้ข้าราชการครู และบุคลากรทางการศึกษา และพนักงานจ้างในสังกัดกองการศึกษา เทศบาลตำบลโพนสูง ถือปฏิบัติตามแนวทางและหลักเกณฑ์ตามคู่มือฉบับนี้ โดยให้ผู้อำนวยการกองการศึกษา พิจารณา ตรวจสอบ ติดตาม กำกับดูแล ประเมินผลการปฏิบัติงานให้เป็นไปตามหลักเกณฑ์ ฉบับนี้ และระเบียบ กฎหมาย หนังสือสั่งการที่เกี่ยวข้อง ภายใต้การบังคับบัญชาของผู้บังคับบัญชาและผู้บริหารท้องถิ่น